CELEX: 22000D0622(01)
Language: hr
Date: 1999-02-26 00:00:00
Title: Odluka Zajedničkog odbora EGP-a br. 16/1999 od 26. veljače 1999. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u

11/Sv. 093
            
            
               HR
            
            
               Službeni list Europske unije
            
            
               87
            
         22000D0622(01)
   
               L 148/40
            
            
               SLUŽBENI LIST EUROPSKE UNIJE
            
            
               26.02.1999.
            
         
      ODLUKA ZAJEDNIČKOG ODBORA EGP-a
   br. 16/1999
   od 26. veljače 1999.
   o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da je Prilog II. Sporazumu izmijenjen Odlukom Zajedničkog odbora EGP-a br. 70/98 od 31. srpnja 1998. (1);
   budući da se Direktiva Komisije 98/12/EZ od 27. siječnja 1998. o prilagodbi tehničkom napretku Direktive Vijeća 71/320/EEZ o usklađivanju zakonodavstva država članica u odnosu na kočne uređaje određenih kategorija motornih vozila i njihovih prikolica (2) treba unijeti u Sporazum;
   budući da se Direktiva Komisije 98/14/EZ od 6. veljače 1998. o prilagodbi tehničkom napretku Direktive Vijeća 70/156/EEZ o usklađivanju zakonodavstva država članica koje se odnosi na homologacijsko odobrenje za motorna vozila i njihova priključna vozila (3) treba unijeti u sporazum,
   ODLUČIO JE:
   Članak 1.
   U točku 1. (Direktiva Vijeća 70/156/EEZ) poglavlja I. Priloga II. Sporazumu dodaje se sljedeća alineja:
   
               „—
            
            
               
                  398 L 0014: Direktiva Komisije 98/14/EZ od 6. veljače 1998. (SL L 91, 25.3.1998., str. 1..).”
            
         Članak 2.
   U točku 10. (Direktiva Vijeća 71/320/EEZ) poglavlja I. Priloga II. Sporazumu dodaje se sljedeća alineja:
   
               „—
            
            
               
                  398 L 0012: Direktiva Komisije 98/12/EZ od 27. siječnja 1998. (SL L 81, 18.3.1998., str. 1.).”
            
         Članak 3.
   Tekstovi Direktive 98/12/EZ i Direktive 98/14/EZ na islandskom i norveškom jeziku koji su priloženi odnosnim jezičnim inačicama ove Odluke su vjerodostojni.
   Članak 4.
   Ova Odluka stupa na snagu 27. veljače 1999., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a.
   Članak 5.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 26. veljače 1999.
      
         
            Za Zajednički odbor EGP-a
         
         
            Predsjednik
         
         F. BARBASO
         
      
   
   
      (1)  SL L 172, 8.7.1999., str. 49.
   
      (2)  SL L 81, 18.3.1998., str. 1.
   
      (3)  SL L 91, 25.3.1998., str. 1.